SQ กำไรปีนี้โตดี-เหมืองแม่เมาะ 9 คาดขายซองฯใน 1-2 เดือนนี้
SQ กำไรปีนี้ยังโต-ประมูลเหมืองแม่เมาะ 9 คาดขายซองฯ 1-2 เดือนนี้
20 เม.ย. 2560

บล.เคจีไอ (ประเทศไทย) ระบุในบทวิเคราะห์วันนี้ (20 เม.ย.) ว่า ยังคงมุมมองบวกต่อแนวโน้มผลการดำเนินงานของบริษัท สหกลอิควิปเมนท์ จำกัด (มหาชน) หรือ SQ (เป้าพื้นฐาน 7.00 บาท) ในปีนี้ (ฝ่ายวิจัยฯออกบทวิเคราะห์ปัจจัยพื้นฐานคาดกำไรปีนี้โต 22.8% เทียบช่วงเดียวกันของปีก่อน) อย่างไรก็ตาม ผลการดำเนินงานไตรมาส 1/60 อาจลดลง เทียบไตรมาสก่อนหน้า เป็นโอกาสในการซื้อหากราคาอ่อนตัว ขณะที่ Upside risk จากการประมูลเหมืองแม่เมาะ 9 มูลค่าราว 3 ล้านบาท ระยะเวลา 11 ปี (คาดขายซองฯ 1-2 เดือนนี้ และรู้ผลการประมูลในไตรมาส 4/60) ซึ่งฝ่ายวิจัยฯยังไม่ได้รวมในประมาณการฯ